cyanic-selkie/wikianc huggingface dataset:
চাঁদনরি
শূককীট
শূককীট গুলি লম্বাটে এবং মখমল-কালো রঙের হয়, সাদা রোঁয়ার জন্য ধুলোট দেখায়। এদের সারা গায়ে লম্বা লম্বা নরম কাঁটার মতো বৃন্তিকা থাকে। দেহটি পুরু সাদা রোঁয়ায় ঢাকা থাকে।
আহার্য উদ্ভিদ
এই শূককীট কুলেখাড়া Hygrophila auriculata,Acanthaceae গোত্রের কয়েকটা উদ্ভিদ, Strobilanthes callosus গাছের পাতার রসালো অংশ ও কচি পাতা আহার করে।
মূককীট
মূককীট এর রঙ ফ্যাকাসে খয়েরি হয়। এরা ঘন ঝোপের মাঝখানে পাতায় বা ডালে ঝুলে থাকে। সচরাচর মাটির কাছাকাছি মূককীট তৈরী হয়।
অ্যালি ব্রুক
এলিসন ব্রুক হার্নান্দেজ (জন্ম: ৭ আগস্ট ১৯৯৩) হলেন একজন মেক্সিকান-আমেরিকান গায়িকা। তিনি হচ্ছেন ফিফথ হারমোনির সবচেয়ে বয়স্ক সদস্য। সেখানে তার সাথে আরো রয়েছেন নরমানি কোর্দেই, ডিনাহ জেন এবং লরেন জাওরেগুই। এছাড়াও ক্যামিলা কাবিলো তাদের দলের প্রাক্তন সদস্য ছিল। তার কণ্ঠের ধরন হলো পূর্ণ-গীতধর্মী সরু সাথে ৩ অষ্টক এবং ১ নোট। অ্যালি তার গ্রুপের সবচেয়ে বয়স্ক কিন্তু ছোট একজন সদস্য, তাই তাকে অনেক সময় "ছোট বড় বোন" (Little Big Sister) বলে অবিহিত করা হয়।
ব্যক্তিগত জীবন
তিনি টেক্সাসের স্যান অ্যান্টোনিওতে জন্মগ্রহণ করেন এবং সেখানেই তার শৈশব অতিবাহিত করেন। অ্যালি ছিলেন একজন বালপ্রৌঢ় শিশু, তার জন্মের সময় তার ওজন ছিল ১ পাউন্ড ৪ আউন্স। সেসময় তিনি যেভাবে চিৎকার করছিলেন, সেটা একটি বালপ্রৌঢ় শিশুর জন্য অস্বাভাবিক ছিল। সেসময় তার বাবা বুঝতে পেরেছিলেন যে তার মেয়ে একজন গায়িকা হওয়ার যোগ্যতা নিয়ে জন্ম হয়েছে।
অ্যালি, যিনি মেক্সিকান গোত্রের অন্তর্ভুক্ত এক সাক্ষাৎকারে বলেন যে, তার সবচেয়ে বড় অনুপ্রেরণা হলো তেজানো সঙ্গীতের কিংবদন্তি শিল্পী সেলেনা। তিনি আরো জানান যে, "তিনি হচ্ছেন আমার সবসময়ের প্রিয় শিল্পী, আমি তাকে খুব ভালোবাসি, আমি তার যে বিষয়টি পছন্দ করি তা হলও তার মিষ্টি আত্মা, আনন্দিত ব্যক্তিত্ব।" তিনি ৯ বছর বয়স হতেই একজন গায়িকা হিসেবে বিভিন্ন স্থানে গান পরিবেশন করেন। তিনি তার স্কুলে, বিভিন্ন দানশীলতা অনুষ্ঠানে এবং খেলাধুলার অনুষ্ঠানে গান পরিবেশন করেছেন।
দ্য এক্স ফ্যাক্টর
ব্রুক বুটক্যাম্পের প্রথম রাউন্ডে "সামবডি দ্যাট আই ইউসড টু নো" গানটি পরিবেশন করেছেন। দ্বিতীয় রাউন্ডে জুলিয়া বুলকের "নকিং অন হেভেন'স ডর" গানটি পরিবেশন করেছেন। তিনি পরবর্তীতে উক্ত প্রতিযোগিতা থেকে অপনীত হয়ে যান। তিনি পড়ে বলেছিলেন যে, তিনি বুঝতে পেরেছেন যে বিচারকগণ যা চাচ্ছিল তিনি তা নয়। ২৭ জুলাই ২০১২ সালে, বিচারকগণ পরে তাকে এবং আরো কয়েকজনকে পুনরায় মঞ্চে ডেকে আনেন, এবং একটি নতুন মেয়ে দল গঠন করেন।
তাদেরকে এক দলে অন্তর্ভুক্ত করার পর, অ্যালি এবং অন্যান্য মেয়েরা আরো বেশি পরিশ্রম করা যেন বিচারকগণ বুঝতে পারে যে তারা এই অনুষ্ঠানের যোগ্য প্রতিনিধি। তারা সেসকল গান পরিবেশন করে যেগুলো তাদের কণ্ঠের যোগ্যতা আরো বৃদ্ধি করতে পারে, কিন্তু অনুষ্ঠানে দুটি গান (আডেলের "সেট ফায়ার টু দ্য রেইন"এবং কেলি ক্লার্কসনের "ওয়াট ডাস'নট কিল ইউ") পরিবেশনের পূর্বে অ্যালি জানতে পারে যে তার দাদা মৃত্যুবরণ করেছে। অতঃপর তারা সকলে কেলি ক্লার্কসনের "ওয়াট ডাস'নট কিল ইউ" গানটি অ্যালির দাদার স্মরণে উৎসর্গ করে। পরে অ্যালি তার দাদার অন্ত্যেষ্টিক্রিয়া্য উপস্থিত হওয়ার জন্য টেক্সাসে উপস্থিত হয় কিন্তু তাদের পরবর্তী অনুষ্ঠানের (যেটি লস এঞ্জেলেসে অনুষ্ঠিত হয়) পূর্বে তার দলের সাথে যুক্ত হয়ে যান। তিনি শুধু তার দল এবং ভক্তদের থেকেই সাহায্য পাননি, তাদের দলের পরামর্শদাতা সাইমন কয়েল তাকে ব্যাপকভাবে সাহায্য করেছেন।
তারা উক্ত প্রতিযোগিতার শীর্ষ ৩ পর্যন্ত পৌঁছাতে পেরেছিল। তারা ফাইনালে এলি গোল্ডিংয়ের "এনিথিং কুড হ্যাপেন" গানটি পরিবেশন করেন। কিন্তু তাদের পরবর্তী গানটির জন্য তারা শীর্ষ ২-এ পৌঁছাতে পারেনি।
বলরামপোতা
বলরাম পোতা ভারতের পশ্চিমবঙ্গ রাজ্যের হাওড়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বলরাম পোতা শহরের জনসংখ্যা হল ৪৪৮৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে বলরাম পোতা এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
অ্যাগনেস মুরহেড
অ্যাগনেস রবার্টসন মুরহেড (Agnes Robertson Moorehead; জন্ম: ৬ ডিসেম্বর ১৯০০ - ৩০ এপ্রিল ১৯৭৪) ছিলেন একজন মার্কিন অভিনেত্রী। তিনি বেতার, মঞ্চ, চলচ্চিত্র ও টেলিভিশনে ছয় দশক অভিনয় করেছিলেন। তিনি টেলিভিশন ধারাবাহিক বিউইচড-এ এন্ডোরা চরিত্রে অভিনয়ের জন্য সর্বাধিক পরিচিত। তার অভিনীত উল্লেখযোগ্য চলচ্চিত্রগুলো হল সিটিজেন কেইন, দ্য ম্যাগনিফিসেন্ট অ্যাম্বারসন্স, অল দ্যাট হেভেন অ্যালাউস, শো বোট, এবং ''হাশ... হাশ, সুইট শার্লট''।
মুরহেড অল্প সংখ্যক কাজে কেন্দ্রীয় চরিত্রে অভিনয় করেছেন। টেলিভিশনে তার নাট্য ও হাস্যরসাত্মক উভয় কাজের জন্য তিনি প্রশংসিত হয়েছেন এবং তার চরিত্রের বিকাশ ও ব্যপ্তির জন্য তিনি একটি প্রাইমটাইম এমি পুরস্কার ও দুটি গোল্ডেন গ্লোব পুরস্কার অর্জন করেছেন এবং চারটি একাডেমি পুরস্কার ও ছয়টি এমি পুরস্কারের মনোনয়ন লাভ করেছেন।
প্রারম্ভিক জীবন
অ্যাগনেস মুরহেড ১৯০০ সালের ৬ই ডিসেম্বর ম্যাসাচুসেটস অঙ্গরাজ্যের ক্লিনটন শহরে জন্মগ্রহণ করেন। তার মাতা মিলড্রেড ম্যাকোলি (১৮৮৩-১৯৯০) ছিলেন একজন গায়িকা এবং তার পিতা জন হেন্ডারসন মুরহেড (১৮৬৯-১৯৩৮) ছিলেন একজন প্রেসবিটেরিয়ান যাজক। তিনি ইংরেজ, আইরিশ, স্কটিশ ও ওয়েলশ বংশোদ্ভূত। মুরহেড পরবর্তীকালে অল্প বয়সী চরিত্রে কাজ করার জন্য ১৯০৬ সালে তার জন্ম হয়েছিল বলে দাবী করতেন। জনসম্মুখে তার প্রথম পরিবেশনা ছিল তার পিতার গির্জায় দ্য লর্ডস প্রেয়ার আবৃতি, তখন তার বয়স ছিল তিন বছর। তারা সপরিবারে মিজুরির সেন্ট লুইসে চলে যায় এবং অভিনেত্রী হওয়ার জন্য তার আগ্রহী আরও বৃদ্ধি পায়।
কর্মজীবন
থাম্ব|180px|ডান|[[সিটিজেন কেইন (১৯৪০) ছবির ট্রেইলারে মুরহেড।]]
মুরহেডের চলচ্চিত্রে অভিষেক হয় সিটিজেন কেইন-এ অরসন ওয়েলসের চরিত্র চার্লস ফস্টার কেন ভূমিকায় অভিনয় করেন। ছবিটিকে অনেক সমালোচক সর্বকালের সেরা চলচ্চিত্রসমূহের একটি বলে উল্লেখ করে থাকেন। তার দ্বিতীয় চলচ্চিত্র দ্য ম্যাগনিফিসেন্ট অ্যাম্বারসন্স-এর জন্য তিনি নিউ ইয়র্ক ফিল্ম ক্রিটিকস পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি মার্কারি ফিল্ম প্রডাকশনের হয়ে জার্নি ইনটু ফিয়ার (১৯৪৩) চলচ্চিত্রেও অভিনয় করেন।
মুরহেড মিসেস পার্কিংটন (১৯৪৪) ছবিতে অভিনয় করে ইতিবাচক প্রতিক্রিয়া অর্জন করেন এবং শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং তার দ্বিতীয় একাডেমি পুরস্কারের মনোনয়ন লাভ করেন। দ্য বিগ স্ট্রিট (১৯৪২) ছবিতে হেনরি ফন্ডা ও লুসিল বলের সাথে তার অভিনয়ও প্রশংসিত হয়, কিন্তু তার পরবর্তী দুটি চলচ্চিত্র গভর্নমেন্ট গার্ল (১৯৪৩) ও দ্য ইয়ঙ্গেস্ট প্রফেশন (১৯৪৪) দর্শকদের আকৃষ্ট করতে ব্যর্থ হয়। ১৯৪৮ সালে জনি বেলিন্ডা ছবিতে অভিনয় করে তার তৃতীয় একাডেমি পুরস্কারের মনোনয়ন লাভ করেন।
তিনি মেট্রো-গোল্ডউইন-মেয়ারের হিট ছবি শো বোট-এর পুনর্নিমাণে ক্যাপ্টেন অ্যান্ডির স্ত্রী ও ম্যাগনোলিয়ার মাতা পার্থি হকস চরিত্রে অভিনয় করেন। তিনি বেটি ডেভিস, অলিভিয়া ডা হ্যাভিলন্ড, ম্যারি অ্যাস্টর ও জোসেফ কটেনের সাথে ''হাশ... হাশ, সুইট শার্লট'' (১৯৬৪) ছবিতে গৃহপরিচারিকা ভেলমা চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে তার চতুর্থ একাডেমি পুরস্কারের মনোনয়ন লাভ করেন।
তাইফ হত্যাকান্ড
তাইফ হত্যাকাণ্ড ১৯২৪ সালে তাইফের যুদ্ধের পর সংঘটিত হয়। সংক্ষিপ্ত অবরোধের পর শহরের হাশিমি বাহিনী শহর ত্যাগ ও আত্মসমর্পণ করে এবং আবদুল আজিজ ইবনে সৌদের নেতৃত্বে ইখওয়ান শহরে প্রবেশ করে। ইখওয়ান নিজেদের ক্রোধ মেটাবার জন্য শহরের অধিবাসীদের উপর চড়াও হয়। এই রক্তপাতের ফলে তাইফের ৩০০-৪০০ বাসিন্দা মারা যায়। তাইফের পতনের পর ইবনে সৌদ মক্কার দিকে অগ্রসর হন।
পটভূমি
১৯১৬ সালের সেপ্টেম্বরে আরব বিদ্রোহের সময় হাশিমি বাহিনী তাইফ দখল করে। পরে তা হেজাজ রাজতন্ত্রের সাথে যুক্ত করা হয়। তবে হাশিমিরা দীর্ঘসময় তাইফের নিয়ন্ত্রণ ধরে রাখতে পারেনি। হুসাইন বিন আলি এবং আবদুল আজিজ ইবনে সৌদের মধ্যে উত্তেজনাপূর্ণ অবস্থার জন্য দ্রুত সহিংসতা ছড়িয়ে পড়ে। প্রথম হাশিমি-সৌদি যুদ্ধের পর ১৯১৯ সালে চুক্তির মাধ্যমে সাময়িকভাবে সহিংসতা বন্ধ হয়।
বিজয় ও হত্যাকাণ্ড
১৯২৪ সালের আগস্টে সৌদিদের মিত্র ইখওয়ান সুলতান বিন বাজাদ ও খালিদ বিন লুয়াইয়ের নেতৃত্বে তাইফ আক্রমণ করে। রাজা হুসাইন বিন আলির পুত্র আলি বিন হুসাইন শহর রক্ষা করবেন বলে ধারণা করা হয়েছিল। কিন্তু তিনি তার বাহিনীকে নিয়ে পালিয়ে যান। ফলে অরক্ষিত শহর দ্রুত ইখওয়ানের হাতে এসে যায়। তারা শহরজুড়ে তান্ডব শুরু করে। সংঘটিত হত্যাকাণ্ডে ৩০০ থেকে ৪০০ তাইফবাসী নিহত হয়।
পরবর্তী অবস্থা
তাইফের পতনের পর সৌদি বাহিনী মক্কা, মদিনা এবং জেদ্দা জয় করার জন্য অগ্রসর হয়। এর মাধ্যমে হেজাজ বিজয় সম্পন্ন হয়। ১৯২৬ সালে আবদুল আজিজ ইবনে সৌদকে সরকারিভাবে হেজাজের নতুন রাজা হিসেবে ঘোষণা করা হয়। ১৯৩২ সাল দুই রাজ্যকে একীভূত করে সৌদি আরব গঠনের আগ পর্যন্ত তাইফ হেজাজ রাজতন্ত্রের অংশ ছিল। ১৯৫৩ সালে রাজা আবদুল আজিজ ইবনে সৌদ তাইফে মৃত্যুবরণ করেন।
কারক হ্যামেট
কারক হ্যামেট (Kirk Lee Hammett) আমেরিকার সানফ্রানসিস্কোতে ১৯৬২ সালে জন্মগ্রহণ করেন। তিনি ১৯৮৩ সাল থেকে আমেরিকান হেভি মেটাল ব্যান্ড মেটালিকায় লিড গিটারিস্ট হিসেবে আছেন। মেটালিকায় যোগদানের পূর্বে তিনি ‘এক্সোডাস’ ব্যান্ডের প্রতিষ্ঠাকালীন সদস্য ছিলেন। ২০১৩ সালে আমেরিকান ম্যাগাজিন রোলিং স্টোন তাকে সর্বকালের সেরা ১০০ জন গিটারিস্টের ভেতরে ১১ তম স্থানে মনোনীত করেন।
ডিস্কোগ্রাফি
মেটালিকা
দাদার কীর্তি
দাদার কীর্তি ১৯৮০ খ্রিস্টাব্দে মুক্তিপ্রাপ্ত একটি ভারতীয় বাংলা চলচ্চিত্র ।
কাহিনীসূত্র
কেদার (তাপস পাল) একজন সাদাসিধা সরল মনের ছেলে । তিন বার বিএ পরীক্ষায় পাস করতে না পারলে তার বাবা অত্যন্ত রেগে যান এবং তাকে বিহারের একটি শহরে তার কাকার কাছে পাঠিয়ে দেন । সরল মনের ছেলে কেদার কাকার বাড়িতে এসে খুড়তুতো ভাই সন্তুর (অয়ন বন্দ্যোপাধ্যায়) বন্ধুবান্ধবদের হাসিঠাট্টার শিকার হয় । এদের নেতা ছি ভোভম্বল (অনুপ কুমার।।
কেদার সরস্বতী (মহুয়া রায়চৌধুরী) নামের একটি মেয়ের প্রেমে পড়ে । সে ছিল খুব কড়া গোছের সিরিয়াস মেয়ে । সরস্বতীর বোন বিনির (দেবশ্রী রায়) সাথে আবার সন্তুর বিয়ের ঠিক হয়ে ছিল। সরস্বতীর বাবা মাও কেদারের সরলতায় খুশি হয় এবং সরস্বতীও তার প্রতি নরম মনোভাব দেখায় । ভোম্বলদার কেরামতিতেই দুজনের মধ্যে ভালবাসার পূর্বভাগ আরম্ভ হয়। কিন্তু ভোম্বল এবং তার দলের কলকাঠিতে তাদের দুজনের মধ্যে ভুলবোঝাবুঝি হয় । সরস্বতী কেদারের উপর ভীষন বিরক্ত এবং রেগে ওঠে এবং সে ভাগলপুরের অন্য একটি ছেলেকে বিয়ে করতে রাজি হয়। কিন্তু পরে ভোম্বলদাই এই সমাধান করে। শেষ অবধি সব সমস্যা মিটে যায় এবং ভালবাসা জয়ী হয়। এই সিনেমাটি মজা এবং হাস্যরসে পরিপূর্ণ।
মশাখালী রেলওয়ে স্টেশন
মশাখালী রেলওয়ে স্টেশন বাংলাদেশের ময়মনসিংহ বিভাগের ময়মনসিংহ জেলার গফরগাঁও উপজেলায় অবস্থিত একটি রেলওয়ে স্টেশন।
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে মশাখালী রেলওয়ে স্টেশন তৈরি করা হয়।
পরিষেবা
মশাখালী রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
নবরত্ন (মণি)
নবরত্ন (नवरत्न) একটি সংস্কৃত যৌগিক শব্দ যার অর্থ "নয়টি রত্ন" বা "মণি"। এই শৈলীতে নির্মিত গহনাগুলি অনেক দক্ষিণ এবং দক্ষিণ-পূর্ব এশীয় সংস্কৃতিতে সম্পদ, মর্যাদার প্রতীক হিসাবে চিহ্নিত। গুরুত্বপূর্ণ সাংস্কৃতিক তাৎপর্য হিসেবে, এগুলির স্বাস্থ্য ও সুস্থতার জন্য অন্যান্য তাবিজগত সুবিধা আছে বলে দাবী করা হয়। বিশ্বাস করা হয় যে পাথরগুলি রহস্যময় শক্তি আছে, যেগুলি জ্যোতিষশাস্ত্র, পৌরাণিক কাহিনীর সাথে আবদ্ধ এবং হিন্দু, জৈন ধর্ম এবং বৌদ্ধ ধর্মের সাথে অভ্যন্তরীণভাবে যুক্ত। নয়টি রত্নের তাৎপর্যের পিছনে ঐতিহাসিক উৎসটি সনাক্ত করা অসম্ভব বলে প্রমাণিত হয়েছে তবে এটি মহাবিশ্বতত্ত্ব এবং জ্যোতিষশাস্ত্র এবং "নবগ্রহ" বা "নয়টি গ্রহের দেবতা" সম্পর্কিত পৌরাণিক ধারণাগুলির সাথে আবদ্ধ। পাথরগুলি প্রায়শই সোনা বা রৌপ্য গহনাগুলির মধ্যে স্থাপন করা হয় এবং সূর্যের প্রতিনিধিত্বকারী কেন্দ্রবিন্দু হিসাবে রুবি থাকে। রুবির চারপাশে প্রতিটি অতিরিক্ত পাথর তখন সৌরজগতের মধ্যে আরেকটি আকাশস্থ বস্তু বা একটি কেন্দ্রবিন্দুর প্রতিনিধিত্ব করে, পাশাপাশি সৌভাগ্যের আধ্যাত্মিক ধারণা এবং ধর্মীয় ব্যক্তিত্বদের বৈশিষ্ট্য এবং ব্যক্তিত্বের প্রতিনিধিত্ব করে। ঐতিহ্যগত উদ্দেশ্যে এবং কথিত স্বাস্থ্য সুবিধাগুলির জন্য, পাথরগুলির বিন্যাস এবং দেহে তাদের অবস্থান এবং এইসাথে রত্নপাথরের গুণমানও বিশেষ তাৎপর্যপূর্ণ।
বিভিন্ন ভাষা ও সংস্কৃতিতে নবরত্ন
নবরত্ন শব্দটির বিভিন্ন ভাষায় সমতুল্য অনুবাদ রয়েছে, প্রতিটি সংস্কৃতি মূলত পাথরের মূল্যবোধ এবং তাদের তাৎপর্যের একই মূল ধারণাগুলি প্রতিফলিত করে। পাথরের কিছু নির্দিষ্ট বিন্যাস নির্দিষ্ট দেশে অনন্য প্রাসঙ্গিকতা ধারণ করে তবে নয়টি রত্নের এই সংমিশ্রণকে এত গুরুত্ব দেওয়া হয় যে তারা ভারত, নেপাল, শ্রীলঙ্কা, সিঙ্গাপুর, মায়ানমার, কম্বোডিয়া, ভিয়েতনাম, ইন্দোনেশিয়া, থাইল্যান্ড এবং মালয়েশিয়া সহ এশিয়ার প্রায় সমস্ত দেশে, ধর্মীয় ও সাংস্কৃতিক পার্থক্য নির্বিশেষে পবিত্র হিসাবে স্বীকৃত।.
ফারুগ ফারোখ্‌জদ
thumb|160px|right|ফারুগ ফারোখ্‌জদ ফারুগ ফারোখ্‌জদ (৫ই জানুয়ারি, ১৯৩৫ — ১৩ই ফেব্রুয়ারি, ১৯৬৭) ইরানের বিখ্যাত নারীবাদী কবি ও চলচ্চিত্র পরিচালক ছিলেন। অনেকের মতে তিনি বিংশ শতকে ইরানের সবচেয়ে গুরুত্বপূর্ণ নারী কবি। আধুনিক কবিতায় তার বিশেষ পারদর্শিতা ছিল এবং তিনি প্রচলিত বিশ্বাস ও সংস্কারের তীব্র সমালোচক ছিলেন।
১৯৯৯ সালে আব্বস কেয়রোস্তামির বহুল প্রশংসিত চলচ্চিত্র বদ ম র খহাদ বোর্দ মুক্তি পায়। সিনেমাটির ইংরেজি নাম ছিল The Wind Will Carry Us। এই ছবির নাম ফারোখ্‌জদের একটি কবিতার শিরোনাম থেকে নেয়া এবং সিনেমার মধ্যেও এই কবিতাটি আছে।
১৯৯৫ সালের বাংলা চলচ্চিত্ৰের তালিকা
১৯৬১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
সমুখে শান্তিপারাবার - ভাসাও তরণী হে কর্ণধার
গানের কথা
সমুখে শান্তি পারাবার—
তুমি হবে চিরসাথি, লও লও হে ক্রোড় পাতি—
অসীমের পথে জ্বলিবে জ্যোতি ধ্রুবতারকার।।
মুক্তিদাতা, তোমার ক্ষমা, তোমার দয়া
হবে চিরপাথেয় চিরযাত্রার।
হয় যেন মর্তের বন্ধনক্ষয়,
বিরাট বিশ্ব বাহু মেলি লয়—
পায় অন্তরে নির্ভয় পরিচয় মহা-অজানার।।
ইতিহাস
রবীন্দ্রনাথ ঠাকুর আটাত্তর বৎসর বয়সে ১৩৪৬ বঙ্গাব্দের ১৭ অগ্রহায়ণ শান্তিনিকেতনে তারিখে রচনা করেন গানটি। গানটি 'মিশ্র পূরবী' রাগে ও 'কাহারবা' তালে গীত হয় এবং গানটির স্বরলিপিকার হলেন শৈলজারঞ্জন মজুমদার। ১৯৩৯ খ্রিস্টাব্দের কোন এক সময়ে ঠিক হয়েছিল  ডাকঘর  নাটক মঞ্চস্থ করা হবে এবং সেইমত রিহার্শালও চলছিল। নাটকটির শেষদৃশ্যে সুপ্ত অমলের শিয়রে 'ঠাকুরদার গান' বলে লেখেন কবিগুরু। অমলের মৃত্যুর দৃশ্যে গীত হবার কথা। কিন্ত একদিন দুপুর একটা নাগাদ কবি তার 'পুনশ্চ'র বাড়ীতে ডাকেন শৈলজারঞ্জন মজুমদারকে। শৈলজারঞ্জন তার "যাত্রপথের আনন্দগান" গ্রন্থে উল্লেখ করেন যে, যথারীতি তিনি তাকে 'সমুখে শান্তিপারাবার' গানটি শেখালেন এবং তিনি যথাযথ গানটি তুলে, স্বরলিপি করে বেরিয়ে আসছেন, তখন কবি পেছন থেকে ডেকে ধ্যানগম্ভীর দৃষ্টিতে তাকিয়ে বললেন— রবীন্দ্রনাথও ডাকঘর নাটকের রিহার্শালে কখনও 'সমুখে শান্তিপারাবার' গানটি সম্পূর্ণ গাইতেন না এবং নাটকটিও শেষপর্যন্ত মঞ্চস্থ হয়নি।
ঋষিকবি মানস চোখে প্রত্যক্ষ করে এমনকি অনুভব করেছিলেন তা কেবল তিনিই জানতেন। তার নির্দেশ যথাযথ পালন করা হয়। একবার কলকাতার জোডাসাঁকোতে মাঘোৎসবের উপাসনার (১১ মাঘ) জন্য কবির অজান্তে গানটি তালিকাভুক্ত হয়েছিল এবং সঙ্গে সঙ্গেই শান্তিনিকেতন হতে খবর পাঠিয়ে বন্ধ করে দেওয়া হয়। রবীন্দ্রনাথ অতঃপর অসুস্থ অবস্থায় শান্তিনিকেতন ত্যাগ করে চিকিৎসার জন্য কলকাতার আসেন এবং ১৯৪১ খ্রিস্টাব্দের ৭ আগস্ট তথা ১৩৪৮ বঙ্গাব্দের ২২ শে শ্রাবণ প্রয়াত হন। কলকাতায় যখন কবির দেহ চিরদিনের জন্য বিলীন হচ্ছে, তখনই সন্ধ্যায় শান্তিনিকেতনের মন্দিরে উপাসনায় সমবেত কণ্ঠে প্রথমবার গীত হল- "সমুখে শান্তিপারাবার, ভাসাও তরণী হে কর্ণধার"। অশ্রুরুদ্ধ কণ্ঠে শৈলজারঞ্জন মজুমদারের সঙ্গে গাইলেন কণিকা বন্দ্যোপাধ্যায়, ইন্দুলেখা ঘোষ, ও অমলা বসু। এর দশদিন পর ১৩৪৮ বঙ্গাব্দের ৩২ শ্রাবণ শান্তিনিকেতনে শ্রাদ্ধবাসরের অনুষ্ঠানে উপাসনা পরিচালনা করেন পন্ডিত বিধুশেখর শাস্ত্রী এবং ক্ষিতিমোহন সেন। সেই উপাসনায় প্রথম সাধারণ সমক্ষে গীত হয় গানটি। ব্রহ্মসঙ্গীত হিসাবে গানটি ১৩৪৮ বঙ্গাব্দে রবীন্দ্রনাথের শেষ লেখা কাব্যগ্রন্থে (১ সংখ্যক) প্রকাশিত হয় এবং শৈলজারঞ্জন মজুমদারকৃত স্বরলিপি ওই বছরের ভাদ্র মাসের প্রবাসীতে প্রকাশিত হয়।  অমিয়া ঠাকুরের কণ্ঠে গীত গানটি প্রথম হিন্দুস্তান রেকর্ড ( এইচ-১১৯৭৫) প্রকাশ করে।
উত্তর পাহাড়তলী ওয়ার্ড
উত্তর পাহাড়তলী বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
আয়তন
উত্তর পাহাড়তলী ওয়ার্ডের আয়তন ৬.৪১ বর্গ কিলোমিটার।
অবস্থান ও সীমানা
চট্টগ্রাম সিটি কর্পোরেশনের উত্তর-পশ্চিমাংশে উত্তর পাহাড়তলী ওয়ার্ডের অবস্থান। এর পূর্বে ২নং জালালাবাদ ওয়ার্ড ও ৮নং শুলকবহর ওয়ার্ড, দক্ষিণে ১৩নং পাহাড়তলী ওয়ার্ড ও ১২নং সরাইপাড়া ওয়ার্ড, পশ্চিমে ১০নং উত্তর কাট্টলী ওয়ার্ড এবং উত্তরে সীতাকুণ্ড উপজেলার সলিমপুর ইউনিয়ন অবস্থিত।
প্রশাসনিক কাঠামো
উত্তর পাহাড়তলী চট্টগ্রাম সিটি কর্পোরেশনের আওতাধীন ৯নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের আকবর শাহ থানার আওতাধীন। এটি ২৮১নং চট্টগ্রাম-৪ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
শিক্ষা ব্যবস্থা
২০১১ সালের আদমশুমারি অনুযায়ী উত্তর পাহাড়তলী ওয়ার্ডের সাক্ষরতার হার ৬৬.৫%। এ ওয়ার্ডে ১টি বিশ্ববিদ্যালয়, ১টি কলেজ, ৪টি মাদ্রাসা, ৫টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৯নং উত্তর পাহাড়তলী ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
মুহাম্মদ আবু জহরা
মুহাম্মদ আবু জহরা (১৮৯৮-১৯৭৪) একজন মিশরীয় জনসাধারণের বুদ্ধিজীবী এবং প্রভাবশালী হানাফি ফকীহ ছিলেন। তিনি বেশ কয়েকটি পদ দখল করেছেন; তিনি আল-আজহার বিশ্ববিদ্যালয়ের ইসলামী আইনের প্রভাষক এবং কায়রো বিশ্ববিদ্যালয়ের অধ্যাপক ছিলেন। তিনি ইসলামিক গবেষণা একাডেমির সদস্যও ছিলেন। তার রচনাগুলিতে আবু হানিফা, মালিক এবং আল-শাফিয়ী অন্তর্ভুক্ত রয়েছে।
জীবনী
তিনি আল-আজহারের ধর্মতত্ত্ব অনুষদে এবং পরে কায়রো বিশ্ববিদ্যালয়ের ইসলামী আইন বিভাগের অধ্যাপক হিসাবে অধ্যাপনা করেছিলেন। ১৯৩৩ থেকে ১৯৪২ সালের মধ্যে তিনি আজহারে ধর্ম, সম্প্রদায় এবং গোষ্ঠীগুলির ইতিহাস সম্পর্কে কোর্স শিখিয়েছিলেন, সেই সময়ে তুলনামূলক ধর্ম এবং খ্রিস্টধর্ম সম্পর্কিত তাঁর বক্তৃতা দেওয়া হয়েছিল, যদিও পরবর্তীগুলি ১৯৬৫ সাল পর্যন্ত প্রকাশিত হয়নি।
সালাফি আন্দোলন এবং সালাফি ধর্মতত্ত্ব সম্পর্কে মতামত
ওয়াহাবিবাদ সম্পর্কে আবু জহরা বলেছেন: “ওহাবীরা ইবনে তাইমিয়াদের অবস্থানকে অতিরঞ্জিত [এবং মাথা নত করে]। । । ওহাবীরা কেবলমাত্র ধর্মতন্ত্রবাদের প্রতিবন্ধক ছিল না, তবে যে কেউ তাদের সাথে মতবিরোধ করেছিল এই কারণে যে তারা উদ্ভাবনের বিরুদ্ধে লড়াই করেছে ( বিডিয়া ) এবং উদ্ভাবন এমন একটি মন্দ যা যুদ্ধ করতে হবে। । । । যখনই তারা কোনও শহর বা শহর দখল করতে সক্ষম হতেন তারা সমাধিতে আসতেন এবং তাদের ধ্বংস এবং ধ্বংসে পরিণত করতেন ... এবং সমাধিগুলির সাথে যে কোনও মসজিদও ছিল তারা ধ্বংস করে দিতেন। । । । তাদের বর্বরতা সেখানে থামেনি তবে তারা যে কবরগুলি দৃশ্যমান ছিল সেখানে এসেছিল এবং সেগুলি ধ্বংস করে দিয়েছিল। এবং যখন হিযায অঞ্চলের শাসক তাদের কাছে আবদ্ধ হয়ে গেলেন তখন তারা সাহাবায়ে কেরামের সমস্ত কবর ধ্বংস করে মাটিতে ফেলে দিয়েছিল। প্রকৃতপক্ষে, এটি লক্ষ্য করা গেছে যে ওহাবীদের উলামারা তাদের নিজস্ব মতামতকে সঠিক এবং সম্ভবত ভুল হিসাবে বিবেচনা করেন না, অন্যদের মতামতকে ভুল বলে বিবেচনা করে এবং সম্ভবত সঠিকও বলে না। এর চেয়েও বড় কথা, তারা সমাধি তৈরির এবং তাদের প্রদক্ষিণের পথে মূর্তিপূজার কাছে যেমন বিবেচনা করে তারা নিজের থেকে অন্যরা কী করে তা বিবেচনা করে। এ ক্ষেত্রে তারা খওয়ারিজের নিকটে রয়েছে যারা তাদের সাথে মতবিরোধকারীদেরকে মুরতাদ ঘোষণা করেছিল এবং আমরা ইতিমধ্যে উল্লিখিতভাবে তাদের সাথে লড়াই করেছি। "
ইসলামে আহমদিয়া আন্দোলনের বিষয়ে মতামত
মুহাম্মদ আবু জহরার মতে, গোলাম আহমদ তার স্বতন্ত্র মতামতের কারণে ইসলামের মূলধারার আকিদা থেকে বিচ্যুত হয়েছিলেন যা ইসলামী ধর্মতত্ত্বের অন্য কোন বিদ্যালয় দ্বারা ভাগ করে নেওয়া হয় না। প্রথমত, গোলাম দাবি করেছিলেন যে তিনি যীশুর কবর খুঁজে পেয়েছেন যা অন্য কোন ইসলামী স্কুল ইশ্বরের গ্রহণযোগ্য নয়। উপরন্তু, গোলাম আহমদ স্বীকার করেন আত্মা এবং শক্তি মেসিয়াহ তার আবিষ্কারের কারণে তার শরীর থেকে যীশু এর সমাধি। এই কারণে, তাঁর কথাগুলি নিষ্প্রয়োজনীয় এবং পরম <i id="mwUw">(হক))</i> তাছাড়া, আহমাদ ঘোষণা করে যে তিনি দ্বারা অনুমোদিত হয় আল্লাহ কোনো পুনর্বিবেচনা এবং আধুনিকায়ন করতে দিন, যেহেতু তিনি মাহদি । তদুপরি, গোলাম আহমাদী-মহিলাদের অন্য-আহমাদী মুসলিম সম্প্রদায়ের অন্যান্য মুসলিমদের সাথে বিবাহ বন্ধনের অনুমতি দেয় না। এটা স্পষ্ট ভর্তি হয় মুসলমানদের অন্যান্য madhhabs যেমন অমুসলিমদের । অতএব, এটা সমর্থন অ-আহমাদিয়া হিসেবে বিবেচিত হচ্ছে অমুসলিমদের দ্বারা (উন্নত ব্রহ্মবিদ্যাগত বক্তৃতা অনুযায়ী) মির্যা গোলাম আহমদ ।
জগন্নাথ বড়ুয়া মহাবিদ্যালয়
জগন্নাথ বড়ুয়া মহাবিদ্যালয় বা চমুকৈ জে বি কলেজ (জগন্নাথ বৰুৱা মহাবিদ্যালয়) অসমের যোরহাট জেলার পুরনো শিক্ষাপ্রতিষ্ঠানসমূহের ভিতরে অন্যতম। এটিই উত্তর আসামের প্ৰথম একটি মহাবিদ্যালয়। যোরহাট শহরের মাঝামাঝিতে বরপাত্ৰ আলি যোরহাট কাছারী ময়দানের ঠিক সম্মুখে মহাবিদ্যালয়টি অবস্থিত। জগন্নাথ বড়ুয়া মহাবিদ্যালয়কে NAAC-'র A গ্ৰেড (CGPA মান ৩.১১) প্ৰদান করা হয়েছে।
অধ্যক্ষের তালিকা
১৯৩০ থেকে ২০২০ সাল পর্যন্ত এই মহাবিদ্যালয়ে সতেরজন অধ্যক্ষ কার্যনির্বাহ করেছেন।
বিভাগসমূহ
মহাবিদ্যালয়ে ১৯টি বিভাগ আছে।
পাঠ্যক্রম
===স্নাতক পাঠ্যক্রম ===
===স্নাতকোত্তর পাঠ্যক্রম ===
তরুণ মজুমদার
তরুণ মজুমদার (জন্ম: ৮ জানুয়ারি ১৯৩১ - মৃত্যু: ৪ জুলাই ২০২২) একজন ভারতীয় বাঙালি চিত্রপরিচালক। তার সংগ্রহে রয়েছে চারটি জাতীয় পুরস্কার, সাতটি বি.এফ.জে.এ. সম্মান, পাঁচটি ফিল্মফেয়ার পুরস্কার ও একটি আনন্দলোক পুরস্কার। ১৯৯০ সালে তাকে পদ্মশ্রী সম্মানে ভূষিত করা হয়।
উত্তমকুমার ও সুচিত্রা সেন অভিনীত চাওয়া পাওয়া (১৯৫৯) তরুণ মজুমদারের প্রথম পরিচালিত ছবি। তার পরিচালিত প্রথম জাতীয় পুরস্কার প্রাপ্ত ছবি কাঁচের স্বর্গ (১৯৬২)। এরপরে পলাতক (১৯৬৩), নিমন্ত্রণ,  সংসার সীমান্তে (১৯৭৫), গণদেবতা — এই সব ছবি সমালোচক মহলে বহুল প্রশংসিত হয়। তার পরিচালিত বালিকা বধূ (১৯৬৭), কুহেলী (১৯৭১), শ্রীমান পৃথ্বীরাজ (১৯৭৩), ফুলেশ্বরী (১৯৭৪), দাদার কীর্তি (১৯৮০), ভালোবাসা ভালোবাসা (১৯৮৫), পরশমণি (১৯৮৮) ও আপন আমার আপন (১৯৯০) বিপুল বাণিজ্যিক সাফল্য লাভ করে।
কর্মজীবন
তাঁর চলচ্চিত্র পরিচালনার প্রথম জীবনে যাত্রীক বিশেষ ভূমিকা পালন করে। ১৯৬৩ সাল পর্যন্ত পরিচালক তরুণ মজুমদার, শচীন মুখার্জি এবং দিলীপ মুখার্জির ত্রয়ী স্ক্রিন-নাম ছিল যাত্রীক (Yatrik)। পরবর্তীকালে প্রত্যেকে আলাদাভাবে পরিচালনা শুরু করে কৃতিত্ব অর্জন করেন। যাত্রিক হিসাবে, তাঁদের প্রথম উদ্যোগ ছিল উত্তম কুমার এবং সুচিত্রা সেন অভিনীত চাওয়া পাওয়া (১৯৫৯)। এরপর এই তিন পরিচালক কাঁচের স্বর্গ (১৯৬২) তৈরি করেছিলেন। যাতে দিলীপ মুখার্জী প্রধান চরিত্রে ছিলেন। যাত্রীক পরিচালিত শেষ ছবি পলাতক (১৯৬৩)।
১৯৬৫ সালে তিনি দুটি চলচ্চিত্র তৈরি করেন। সৌমিত্র চ্যাটার্জির সাথে একটুকু বাসা এবং বসন্ত চৌধুরীর সাথে আলোর পিপাসা। দুটি ছবিতেই সন্ধ্যা রায় মহিলা চরিত্রে অভিনয় করেছিলেন। ১৯৬৭ সালে তিনি বছরের সেরা আয় করা চলচ্চিত্রগুলির মধ্যে একটি বালিকা বধূ পরিচালনা করেন। এটি বিমল কর রচিত একটি বাংলা গল্পের রূপান্তর। যেখানে একজন কিশোরী মৌসুমী চ্যাটার্জি তাঁর আত্মপ্রকাশ করেছিলেন। তরুণ মজুমদার ১৯৭৬ সালে এটি হিন্দিতে রিমেক করেন, কিন্তু ততটা সাফল্য আসেনি। তাঁর শ্রীমান পৃথ্বীরাজ বক্স অফিসে বড় সাফল্য লাভ করে।
১৯৭৪ সালে তরুণ মজুমদার ফুলেশ্বরী পরিচালনা করেন। সন্ধ্যা রায় প্রধান চরিত্রে অভিনয় করেন। সেই সময়ের বাংলা সঙ্গীত শিল্পের কিছু বড় নাম (যেমন হেমন্ত মুখার্জি, মান্না দে, সন্ধ্যা মুখার্জি, আরতি মুখার্জি এবং অনুপ ঘোষাল) চলচ্চিত্রের গানে কণ্ঠ দিয়েছেন। বহু বছর পরে তরুণ মজুমদার ফুলেশ্বরীকে তার প্রিয় চলচ্চিত্র হিসাবে স্বীকার করেছিলেন। ১৯৭৫ সালে তিনি রাজেন তরফদারের একটি চিত্রনাট্যের উপর ভিত্তি করে সংসার সিমান্তে পরিচালনা করেন, যেটি প্রেমেন্দ্র মিত্রের একটি ছোটোগল্প থেকে গৃহীত হয়েছিল। সৌমিত্র চট্টোপাধ্যায় একজন চোর চরিত্রে অভিনয় করেছেন।
১৯৭৯ সালে তরুণবাবু, কথাসাহিত্যিক তারাশঙ্কর বন্দ্যোপাধ্যায়ের লেখা গণদেবতা পরিচালনা করেন, যেটি সর্বপ্রথম বাংলা চলচ্চিত্র হিসেবে সেরা জনপ্রিয় চলচ্চিত্রের জন্য 'জাতীয় চলচ্চিত্র পুরস্কার' জিতেছিল। ইংরেজ শাসনাধীন অবিভক্ত বাংলাদেশ হল এই ছবির মূল পটভূমি। যতীন ও দুর্গার অনুচ্চারিত ভালোবাসার সম্পর্ককে তরুণবাবু কুশলী চিত্রশিল্পীর মতো ছবির পর্দায় পরিবেশন করেছেন।
শরদিন্দু বন্দ্যোপাধ্যায়ের একটি ছোটোগল্পের উপর ভিত্তি করে দাদার কীর্তি (১৯৮০) চলচ্চিত্রে তিনি মহুয়া রায়চৌধুরীকে প্রধান চরিত্রে অভিনয়ের সুযোগ দেন। এছাড়াও তরুণবাবু, দেবশ্রী রায় কে বিনির চরিত্রে অভিনয়ের প্রস্তাব দেন। সেই সময়ে দেবশ্রী রায় চলচ্চিত্রে রুমকি রায় হিসাবে কৃতিত্ব পেতেন। রুমকি নামটা তরুণ মজুমদারের পছন্দ হয়নি। তিনি রুমকির মা আরতি রায়ের সামনে তার নাম পরিবর্তন করে দেবশ্রী রাখার পরামর্শ দেন এবং রুমকির মা রাজি হন। অয়ন বন্দ্যোপাধ্যায় সন্তু চরিত্রে অভিনয় করেছিলেন, বিনির চঞ্চল প্রেমিক। ছবিটি তাপস পলের আত্মপ্রকাশকে চিহ্নিত করেছিল যিনি নায়ক কেদার চরিত্রে অভিনয় করেছিলেন। চলচ্চিত্রটি বক্স অফিসে একটি বড় সাফল্যে এনে দেয় এবং পলকে স্টারডমে পরিণত করে। ছবিটি ১৯৮১ সালে রায়চৌধুরী ফিল্মফেয়ার অ্যাওয়ার্ড ইস্ট জিতেছিল।
বিখ্যাত অভিনেত্রী সন্ধ্যা রায়কে পরপর চারটি চলচ্চিত্রে অভিনয়ের সুযোগ দেন তরুণ মজুমদার ― শহর থেকে দূরে (১৯৮১), মেঘমুক্তি (১৯৮২), খেলার পুতুল (১৯৮৩) এবং অমর গীতি (১৯৮৪)। শেষ দুটি ছবি বক্স অফিসে বড় ধরনের বিপর্যয় এনে দেয় এবং গণমাধ্যমের লেখালেখিতে জল্পনা তৈরি করে যে সন্ধ্যা রায় আর দর্শকের মন জয় করতে সক্ষম নন। এরপর তরুণ মজুমদার, তাপস পল এবং দেবশ্রী রায়কে রোম্যান্টিক জুটি বানিয়ে ভালোবাসা ভালোবাসায় অভিনয় করিয়েছিলেন। ছবিটি বক্স অফিসে বড় সাফল্য লাভ করে। তরুণ মজুমদারের পরিচালনায় তাপস পাল আরও দুটি চলচ্চিত্রে অভিনয় করেন, আগমন (১৯৮৮) এবং পরশমনি (১৯৮৮)।
তরুণ মজুমদার পরিচালিত এবং ঋতুপর্ণা সেনগুপ্ত অভিনীত ২০০৩ সালের বক্স অফিসে সর্বোচ্চ সাফল্য অর্জনকারী চলচ্চিত্র আলো। তরুণবাবু কথাসাহিত্যিক বিভূতিভূষণ বন্দ্যোপাধ্যায়ের একটি ছোটগল্প অবলম্বনে এই ছবিটি নির্মাণ করেন। পশ্চিমবঙ্গের প্রেক্ষাগৃহগুলিতে চলচ্চিত্রটি দীর্ঘ আট মাস ধরে দেখানো হয় ও বেশ কয়েকটি বক্স অফিস রেকর্ড অতিক্রম করে। চলচ্চিত্রটি ভারতের জাতীয় চলচ্চিত্র পুরস্কারের জন্য জনপ্রিয়তা ও সার্বিক মনোরঞ্জনের নিরিখে শ্রেষ্ঠ চলচ্চিত্র বিভাগে মনোনীত হয়েছিল।
জীবনাবসান
বর্ষীয়ান চলচ্চিত্র পরিচালক তরুণ মজুমদার বহুদিন ধরে কিডনির সমস্যা, ডায়বেটিসে ভুগছিলেন। ২০২২ খ্রিস্টাব্দের ১৪ জুন থেকে কিডনি ও ফুসফুসের সমস্যা নিয়ে কলকাতার এসএসকেএম হাসপাতালে চিকিৎসাধীন ছিলেন। মাঝে শারীরিক অবস্থার কিছুটা উন্নতিও হয়েছিল; কিন্তু ২ রা জুলাই অবস্থার অবনতি হলে তাকে ভেন্টিলেশনে রাখা হয়। অবশেষে ৪ জুলাই সোমবার ১১টা ১৭ মিনিটে হৃদরোগে আক্রান্ত হয়ে শেষ নিঃশ্বাস ত্যাগ করেন। পরিচালকের ইচ্ছাকে মর্যাদা দিয়ে এসএসকেএম হাসপাতালে দান করা হয় তার চোখ এবং মরদেহ ।
২০২৩ এসিএ আফ্রিকা টি২০ কাপ বাছাই
দক্ষিণ আফ্রিকা কাপ থেকে মূল টুর্নামেন্টে উত্তীর্ণ হয় বতসোয়ানা, মালাউই ও মোজাম্বিক।
পয়েন্ট তালিকা
মূল টুর্নামেন্টে উত্তীর্ণ
রেসলম্যানিয়া ১২
রেসলম্যানিয়া ১২ হলো পেশাদারি কুস্তির পে-পার-ভিউ ইভেন্ট যেটি ওয়ার্ল্ড রেসলিং ফেডারেশন (ডাব্লিউডাব্লিউএফ) দ্বারা প্রযোজিত হয়। এটি রেসলম্যানিয়ার কালানুক্রম অনুসারে ১২ তম ইভেন্ট। এটি মার্চ ৩১, ১৯৯৬ সালে এনিহিম, ক্যালিফোর্নিয়ায় অনু্ষ্ঠিত হয়।
মেইন ইভেন্টে ব্রেট হার্ট তার ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশীপ টাইটেলটি একটি ৬০ মিনিটের আয়রন ম্যান ম্যাচে শন মাইকেলস এর কাছে হারায়। এছাড়াও দ্য আলটিমেট ওয়ারিওর চার বছরের শূন্যতার পর ফিরে এসে হান্টার হার্স্ট হামেসলিকে হারায়। রোডি পিপার ১৯৯৪ সালের পর তার প্রথম ম্যাচ খেলে। গায়ক ভিক ডোমেন "আমেরিকা দ্য বিউটিফুল" গেয়ে ইভেন্টটির শুরু করে।
রিভিউ
thumb|upright|শন মাইকেলস আর ব্রেট হার্টের ওয়ার্ল্ড হেভিওয়েট চ্যাম্পিয়নশীপের ম্যাচটি ছিল ইভেন্টটির মূল আকর্ষণ রেসলম্যানিয়া ১২ সবার কাছ থেকে ইতিবাচক সাড়া পায়। ৪১১ম্যানিয়ার রব ম্যাকনিউ ইভেন্টটির প্রথম ম্যাচকে "খুব ভালো" বলে উল্লেখ করে ৩ এবং ১/৪ ★ দেয় (৫★ এর মধ্যে)। যাইহোক সে বলে আলটিমেট ওয়ারিওর এবং হামেসলির ম্যাচটি ছিল এ রাতের সবচেয়ে খারাপ জিনিস। সে বলে এটি ছিল সবচেয়ে হাস্যকর স্কোয়াশ কারণ হামেসলি এখন আলটিমেট ওয়ারিওর এর মতোই বড় তারকা। সে মেইন ইভেন্টটিকে সবচেয়ে বেশি রেটিং ৪★ দেয়। সে বলে "এটা সবার জন্য ছিল না" এবং আরো বলে "প্রথম ৪০+ ম্যাচটি ৩★ পাওয়ার যোগ্য ছিল এবং শেষের ২০+ মিনিটে ম্যাচটি সহজেই ৫★ পাবে।" সে পুরো ইভেন্টটিকে ৭/১০ দেয়।
লাল শিমুল
লাল শিমুল বা শিমুল (দ্বিপদ নাম: Bombax ceiba), (Red Silk-Cotton; Red Cotton Tree; বা অস্পষ্টভাবে silk-cotton or kapok) হচ্ছে Bombax গণের একটি প্রজাতি। এই প্রজাতির সাধারণ ইংরেজি নামগুলো দিয়ে Ceiba pentandra প্রজাতিটিকেও বোঝানো হয়।
এরা বৃক্ষ জাতীয় উদ্ভিদ এবং সেই গাছের ফুলের নাম। ফাল্গুন মাসে শিমুল এশিয়ার বিভিন্ন দেশে লাল শিমুল ফোটে আকাশে রক্তাভা ছড়িয়ে।
শিমুল তুলা
চৈত্র মাসে শিমুল ফুলের ভেতরে জন্মানো কলা বা মোচা ফেটে গিয়ে ছড়িয়ে পড়ে শিমুল তুলা। শিমুল তুলা ব্যবহৃত হয় বালিশ, তোষক ইত্যাদি বানাতে। মৌসুমে সাধারণ আকৃতির একটি শিমুল গাছ থেকে ১০ থেকে ১৫ কেজি তুলা পাওয়া যায়। তবে বৃহদাকার গাছ থেকে সঠিক পদ্ধতি অনুসরণ করে ৩৫-৪০ কেজি তুলা সংগ্রহ করাও সম্ভব।
ইন্ডিয়ান পিপলস ফরওয়ার্ড ব্লক
ইন্ডিয়ান পিপল'স ফরওয়ার্ড ব্লক ভারতের পশ্চিমবঙ্গের একটি রাজনৈতিক দল। অল ইন্ডিয়া ফরওয়ার্ড ব্লকে বিভক্তির মধ্য দিয়ে দলটির আত্মপ্রকাশ ঘটে। দলের নেতৃত্বে রয়েছেন জয়ন্ত রায়, প্রাক্তন এআইএফবি রাজ্যসভার সদস্য এবং ছায়া ঘোষ, প্রাক্তন পশ্চিমবঙ্গের কৃষিমন্ত্রী৷ ২০০৬ সালের বিধানসভা নির্বাচনের আগে, আইপিএফবি ভারতীয় জাতীয় কংগ্রেসের সাথে একটি জোটে পৌঁছেছিল, যদিও কোনও আইপিএফবি প্রার্থী নির্বাচিত হয়নি।
বলরামপুর
বলরামপুর ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল 22.33°N, 88.3°W। সমুদ্র সমতল হতে এর গড় উচ্চতা হল ৩০০ মিটার (৯৮৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে বলরামপুর শহরের জনসংখ্যা হল ৪৭১০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বলরামপুর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
স্বাধীনতার ঘোষণা
একটি স্বাধীনতার ঘোষণা বা রাষ্ট্রত্বের ঘোষণা হল কোন একটি সুনির্দিষ্টভাবে সংজ্ঞায়িত অঞ্চল কর্তৃক প্রদত্ত বিবৃতি, যাতে বলা হয়, ঐ অঞ্চলটি এখন থেকে স্বাধীন এবং অঞ্চলটি বর্তমানে একটি রাষ্ট্র গঠন করেছে। এমন স্থানগুলো অন্য কোন রাষ্ট্র বা কোন ব্যর্থ রাষ্ট্র বা রাষ্ট্রের অংশ হিসেবে অথবা কোন বৃহৎ রাষ্ট্রের মধ্য থেকে কোন ভগ্ন অঞ্চল হিসেবে স্বাধীনতার ঘোষণা দেয়। ২০১০ সালে, জাতিসংঘের আন্তর্জাতিক আদালতের উপদেষ্টাবর্গ কসোভোর স্বাধীনতার ঘোষণার বিষয়ে একটি মতামত দেয় যে, "স্বাধীনতার ঘোষণায় আন্তর্জাতিক আইনে কোন বাঁধা নেই"। যদিও যে রাষ্ট্র থেকে উক্ত অঞ্চলটি আলাদা হতে চায় তা হয়তো উক্ত স্বাধীনতার ঘোষণাকে রাষ্ট্রবিরোধী বিদ্রোহ বলে মনে করতে পারে, যার ফলে একটি স্বাধীনতা যুদ্ধ সংঘটিত হতে পারে কিংবা উক্ত সঙ্কট নিরসনে একটি সাংবিধানিক মীমাংসা হতে পারে।
১৯৯৩ সালের বাংলা চলচ্চিত্ৰের তালিকা
১৯৯৩সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
হাতমাছ
হাতমাছ Brachionichthyidae পরিবারের একটি এংলার মাছ। এদের ৫টি গণে পৃথিবীতে ১৪ প্রজাতির মাছ রয়েছে। এদের পেক্টোরাল ফিন বা বক্ষপাখনা রূপান্তরিত হয়ে হাতের আকৃতি পেয়েছে। দক্ষিণ অস্ট্রেলিয়ায় ও তাসমানিয়ায় এই মাছটি দেখা যায়। এটি খুবই ছোট মাছ যারা মাত্র ১৫ সে.মি. পর্যন্ত লম্বা হয়ে থাকে। এরা সাগরের তলদেশে থাকে এবং ভুমিতে পড়ে থাকা খাবার খেয়ে বেঁচে থাকে।
বাংলাদেশ গেজেট
বাংলাদেশ গেজেট গণপ্রজাতন্ত্রী বাংলাদেশ সরকারের একটি প্রকাশনা। এটি একটি সাপ্তাহিক এবং নিয়মিত প্রকাশনা। বাংলাদেশ গেজেটের নিয়মিত প্রকাশনা সাপ্তাহিক সংখ্যা হিসেবে এবং অতিরিক্ত সংখ্যা সময়ে সময়ে বাংলাদেশ সরকারি মুদ্রণালয় (বিজিপ্রেস) হতে প্রকাশিত হয়ে থাকে।
ইতিহাস
১৯৪৭ সালের ১৫ আগস্ট পূর্ববঙ্গ সরকার ঢাকা গেজেট নামে একটি গেজেট প্রকাশ করা শুরু করে। বাংলাদেশের স্বাধীনতার পর ১৯৭৩ সালের ৭ ডিসেম্বর বাংলাদেশ গেজেট প্রকাশনার ধরন চূড়ান্ত করা হয়।
বাংলাদেশ গেজেটের সাপ্তাহিক ইস্যু
বাংলাদেশ গেজেটের সাপ্তাহিক ইস্যু ৮ খণ্ডে (খণ্ড এবং বিষয়ভিত্তিক) নিম্নরূপ বিভক্ত থাকে:
আর্কিমিডিসের নীতি
আর্কিমিডিসের নীতি অনুসারে তরল-এ সম্পূর্ণ বা আংশিকভাবে নিমজ্জিত কোনও বস্তুর ঊর্ধ্বগামী প্লবমান বল হল ঐ তরলকে তার স্থানান্তরিত করা ওজন-এর সমান। আর্কিমিডিসের নীতিটি ফ্লুইড মেকানিক্স-এর একটি মৌলিক পদার্থবিজ্ঞানের নিয়ম। এটির উদ্ভাবক সিরাকিউজ-এর আর্কিমিডিস।
ব্যাখ্যা
ভাসমান বস্তু সম্পর্কে আর্কিমিডিসের বক্তব্য (খ্রিস্টপূর্ব ২৪৬):
আর্কিমিডিসের নীতি থেকে কোনও তরল পদার্থে আংশিক বা সম্পূর্ণ নিমজ্জিত কোনও ভাসমান বস্তুর প্লবতা পরিমাপ করা যায়। বস্তুটির নিম্নগামী বল হ'ল কেবল তার ওজন। বস্তুতে উপরের দিকে প্রয়োগ করা প্লবমান বল আর্কিমিডিসের নীতি বর্ণিত উপায়ে নির্ণয় করা যাবে। সেই অনুসারে বস্তুর নেট বল হ'ল প্লবমান বলের পরিমাণ এবং এর ওজনের মধ্যের পার্থক্য। এই নেট বলটি যদি বেশি (ধণাত্মক মাণ) হয় তবে বস্তুটি ভেসে উঠবে; কম (ঋণাত্মক মাণ) হলে বস্তু ডুবে যাবে; এবং যদি শূন্য হয় তবে বস্তুটি নিরপেক্ষভাবে ভাসবে — অর্থাৎ এটি উত্থিত বা ডুবে না গিয়ে ভাসমান অবস্থানে থেকে যাবে। সোজা কথায় আর্কিমিডিসের নীতিতে বলা হয়েছে যে যখন কোনও বস্তু আংশিক বা সম্পূর্ণ তরলে নিমজ্জিত হয় তখন এটির ওজনের আপাতভাবে হ্রাস হয় যা বস্তুর নিমজ্জিত অংশ দ্বারা স্থানান্তরিত তরলের ওজনের সমান হয়।
সূত্র
থাম্ব|একটি নিমজ্জিত ঘনকের উপর চাপ বিতরণ তরলে নিমজ্জিত একটি ঘনস্তু বিবেচনা করা যাক যার একটি দিক (তাই দুটি তল: শীর্ষ এবং নীচে) মহাকর্ষের সাথে লম্ব (ঘনকটির প্রসার ধ্রুবক ধরে নেওয়া হয়েছে) ভাবে অবস্থাণ করছে। উভয় তলের প্রতিটিতে তরল সাধারণ বল প্রয়োগ করবে। কিন্তু কেবল উপরে এবং নীচে স্বাভাবিক বল হিসাবে কাজ করবে প্লবতা।  নীচের এবং শীর্ষের মধ্যে চাপ-এর পার্থক্যটি সরাসরি উচ্চতার সমানুপাতিক হবে (নিমজ্জনের গভীরতার পার্থক্য)।  চাপের এই পার্থক্যে ঘনকের উপর একটি বল প্রযুক্ত হয়। এরই নাম প্লবতা এবং সেটি ঘনক দ্বারা স্থানান্তরিত তরলটির ওজনের সমান হয়। পর্যাপ্ত পরিমাণে ছোট ছোট ঘণকের সংশ্লেষ করে এই যুক্তিটি অনিয়মিত আকারের ক্ষেত্রেও প্রসারিত করা যেতে পারে। এতেই প্রতীয়মান হবে যে নিমজ্জিত বস্তুর আকার যাই হোক না কেন উৎপন্ন বলটি স্থানচ্যুত তরলের ওজনের সমান হবে।
অপসারিত তরলের ওজন হ'ল অপসরিত তরলের পরিমাণের সমানুপাতিক (যদি পার্শ্ববর্তী তরল অভিন্ন ঘনত্বের হয়)।  তরল পদার্থের ওজন হ্রাস হয় কারণ এতে চাপ প্রযুক্ত হয়  যাকে উত্সাহ বলা হয়। সহজ কথায় বলা যায় যে কোনও বস্তুর  প্লবমান বল  (Fb) বস্তু দ্বারা অপসারিত  তরল পদার্থের ওজনের সমান বা তরলের ঘনত্ব (ρ) দ্বারা নিমজ্জিত আয়তনের (V) সাথে   মহাকর্ষ-এর  (g) গুণ বৃদ্ধি করে।
যেখানে F_ {b} (চিত্রে F a)নিমজ্জিত বস্তুর উপরে প্রয়োগ করা প্লব বলকে বোঝায়, \rho তরলের ঘনত্বকে বোঝায়, V অপসরিত তরলের আয়তনকে বোঝায় এবং মাধ্যাকর্ষণ এর কারণে g ত্বরণ। সুতরাং সমান ভরের সম্পূর্ণ নিমজ্জিত বস্তুর আয়তন বৃহত্তর হলে তার প্লবতাও বেশি হবে।
ধরা যাক মহাকর্ষ শূন্য স্থান-এ সূতো দিয়ে ঝুলিয়ে কোনও শিলার ওজন পরিমাপ করে পাওয়া গেল ১০ নিউটন। এও ধরা যাক শিলাটিকে জলে নামানোর পর তার অপসারিত জলের ওজন হল ৩ নিউটন। এটি যে সূতো থেকে ঝোলানো তাতে যে  প্রয়ুক্ত বল হবে তা হ'ল ১০ নিউটন এবং ৩ নিউটনের বিয়োগফল সমন প্লবমান বল: ১০ - ৩ = ৭ নিউটন। প্লবতার কারণে সমুদ্র তলে পুরো  ডুবে থাকা বস্তুটির আপাত ওজন হ্রাস পায়। সেই কারণে জলের বাইরে টানার চেয়ে জলের মধ্যে কোনও জিনিসকে তোলা  সহজ।
সম্পূর্ণ ডুবে থাকা বস্তুর জন্য আর্কিমিডিসের নীতির নীচের সংশোধনটি করা যেতে পারে:
এরপরে পারস্পরিক আয়তনের যে প্রসারণ হয়েছে তার সন্নিবেশিত ওজনের ভাগফল
যার থেকে নীচের সূত্রটি বের করা যায়। তরলের ঘনত্বের সাথে সম্পর্কিত নিমজ্জিত বস্তুর ঘনত্ব কোনও আয়তন পরিমাপ না করে সহজেই গণনা করা যায়
(এই সূত্রটি উদাহরণ হিসাবে একটি ডিসাইমিটার এবং হাইড্রোস্ট্যাটিক ওজন এর পরিমাপ নীতি বর্ণনা করার জন্য ব্যবহৃত হয়।)
উদাহরণ: কাঠকে জলে ফেলে দিলে তার প্লবতার কারণে সেটি তাৎক্ষণিকভাবে ভেসে থাকবে।
উদাহরণ: চলন্ত গাড়িতে একটি হিলিয়াম বেলুন রাখা হল। যখন গাড়ির গতি বাড়ানো হবে বা কোনও বক্রপথে চালানো হবে তখন গাড়ির ত্বরণের বিপরীতে বাতাস বইবে। কিন্তু প্লবতার কারণে বেলুনটি হাওয়ার দ্বারা "পথ থেকে দূরে" চালিত হবে এবং সঞ্চারণ ঘটবে গাড়ির ত্বরণের অভিমুখে।
যখন কোনও বস্তুকে তরলে নিমজ্জিত করা হয তখন তরলটি একটি উর্ধ্বমুখী বল প্রয়োগ করে যা প্লবমান বল হিসাবে পরিচিত। এটি স্থানচ্যুত তরলের ওজনের সমানুপাতিক হয়। বস্তুর উপর প্রযুক্ত বলের সমষ্টি তখন হবে বস্তুর ওজন ('নিচের দিকের' বল) এবং স্থানচ্যুত তরলের ওজনের ('উপরের দিকের' বল) মধ্যে পার্থক্যের সমান। যখন এই দুটি ওজন (এবং এভাবে বল) সমান হয় তখন বস্তুটি  ভারসাম্য বা নিরপেক্ষ প্লবতা অর্জন করে।
বল এবং ভারসাম্য
তরলের ভিতরে ভারসাম্যের চাপ গণনা করার সমীকরণটি হ'ল:
যেখানে f হ'ল তরলের উপর কোনও বাহ্যিক ক্ষেত্র দ্বারা প্রযুক্ত শক্তি ঘনত্ব এবং σ হ'ল কাউচি পীড়ন টেনসর। এক্ষেত্রে পীড়ন টেনসরটি পরিচায়ক টেনসারের সমানুপাতিক হয়:
এখানে δij হ'ল ক্রোনেকার ডেল্টা। এটি ব্যবহার করে উপরের সমীকরণটি পাওয়া যায়:
ধরে নেওয়া হয়েছে বাহ্যিক বলের ক্ষেত্রটি রক্ষণশীল। অর্থাৎ স্কেলার ভ্যালুড ফাংশনের ঋণাত্মক নতি হিসাবে লেখা যেতে পারে:
তাহলে:
সুতরাং তরলের পৃষ্ঠের নীচে গভীরতার সাথে সাথে চাপ বৃদ্ধি পায় যেহেতু z তরল পৃষ্ঠ থেকে বস্তুর দূরত্বকে বোঝায়। শূন্য নয় এমন উল্লম্ব গভীরতায় কোনও বস্তুর উপরে এবং নীচে চাপের পার্থক্য থাকবে এবং নীচের দিকে চাপ আরও বেশি থাকবে। চাপের এই পার্থক্যই উর্ধ্বমুখী প্লবমান বলের কারণ হয়।
যেহেতু তরলের আভ্যন্তরীণ চাপ জানা আছে সুতরাং বস্তুতে প্রযুক্ত প্লবমান বল খুব সহজেই হিসাব করে বের করা যায়। তরলের সংস্পর্শে বস্তুর তলের উপর স্ট্রেস টেনসরের একীকরণ দ্বারা বস্তুতে প্রযুক্ত চাপ  গণনা করা যেতে পারে:
গাউস উপপাদ্য এর সহায়তায় পৃষ্ঠের অবিচ্ছেদ্যকে আয়তনের অবিচ্ছেদে রূপান্তর করা যেতে পারে:
যেখানে V হল তরলের সংস্পর্শে থাকা আয়তনের পরিমাণ অর্থাৎ বস্তুটির নিমজ্জিত অংশের আয়তন (যেহেতু তরল তার বাইরে থাকা বস্তুর অংশে বল প্রয়োগ করেনা)।
প্লবতার মাত্রা নিম্নলিখিত যুক্তি থেকে কিছুটা সহজে বোঝানো যেতে পারে। তরল বেষ্টিত যে কোনও আকৃতির বস্তুর আয়তন মনে করা যাক V। তরলে থাকা বস্তুটির উপর তরল যে বল প্রয়োগ করবে তা  বস্তুর ওজনের সমান হবে। এই বলটি মহাকর্ষী বলের বিপরীত দিকে প্রযুক্ত হয়। এটিই হল মাত্রা:
যেখানে ρf তরল পদার্থের ঘনত্ব, Vdisp হ'ল তরল পদার্থের স্থানচ্যুত আয়তন এবং g হ'ল ঐ স্থানের অভিকর্ষজ ত্বরণ।
যদি তরলের এই আয়তনটি ঠিক একই আকারের কঠিন বস্তু দ্বারা প্রতিস্থাপিত করা হয় তবে তার উপরও তরলটি অবশ্যই উপরের মতোই বল প্রয়োগ করবে। অন্য কথায় নিমজ্জিত বস্তুর "প্লবমান বল" মহাকর্ষের বিপরীত দিকে পরিচালিত হবে এবং তা পরিমাণে সমান মাত্রার হবে
আর্কিমিডিসের নীতি এককভাবে ব্যবহার করতে  বস্তুটিকে ভারসাম্যে থাকতে হবে (বস্তুর উপরে প্রযুক্ত বলের সমষ্টি  অবশ্যই শূন্য হতে হবে) তাই;
এবং সেইজন্য
এখানে পৃথিবীতে যে কোনও অবস্থানে মাধ্যাকর্ষণ ক্ষেত্র নির্বিশেষে  ভাসমান বস্তু যে গভীরতায় ডুবে যাবে এবং বস্তু দ্বারা স্থানচ্যুত তরলের আয়তন দেখাচ্ছে।
প্লবতা এবং মাধ্যাকর্ষণ ছাড়াও অন্য কোনও বলও এর কারণ হতে পারে। যদি বস্তুটিকে সংযত করা হয় বা যদি সেটি শক্ত তলে ডুবে থাকে তবে এমনটা হতে পারে। কোনও বস্তু যার ভেসে থাকার প্রবণতা আছে তার প্রয়োজন সম্পূর্ণ ডুবে থাকার টান বল  T এর। কোনও বস্তু যার ডুবে থাকার প্রবণতা আছে তার ঘটনাক্রমে কঠিন তলের দ্বারা প্রযু্ক্ত স্বভাবিক বল  N থাকে। স্প্রিং মাপনযন্ত্রে তরলে নিমজ্জিত অবস্থায় বস্তুটির ওজন নিলে বস্তুর আপাত ওজন তথা ঐ এই সীমাবদ্ধ বলটি নিরূপিত হবে।
যদি বস্তুটি ভেসে উঠতে থাকে তবে তার পুরোপুরি নিমজ্জিত হওয়াকে সংযত করার টান হ'ল:
যখন ডুবন্ত বস্তুটি নীচের কঠিন তলে পোঁছে স্থির হয়ে যাবে তখন সাধারণ বল অনুভূত হবে:
কোনও বস্তুর প্লবতা হিসাবের আর একটি সম্ভাব্য সূত্র হল বাতাসেই ঐ বস্তুর আপাত ওজন নির্ণয় করা (নিউটনে গণনা করে) এবং জলের (নিউটনে) সেই বস্তুর আপাত ওজন বের করা। বাতাসে থাকা বস্তুটির এই তথ্য নিয়ে প্লবতা বের করার সূত্রটি হল:
চূড়ান্ত ফলাফলটি নিউটনে পরিমাপ করা হবে।
বায়ুতে করা বেশিরভাগ পরিমাপে বায়ুর প্লবতা এতই নগন্য থাকে যে তার কারণে ঘটা ত্রুটিকে অবহেলা করা চলতে পারে (বেলুন বা হালকা ফেনার মতো খুব নিম্ন গড় ঘনত্বের বস্তু ছাড়া তা সাধারণত ০.১% এর কম থাকে) ।
এডওয়ার্ড লু
ক্যাপ্টেন এডওয়ার্ড নেড লু (আনু. ১৬৯০ - আনু. ১৭২৪) ছিলেন জলদস্যুতার স্বর্ণযুগ বলে পরিচিত আঠারোশ শতকের প্রথমদিকের একজন কুখ্যাত ইংরেজ জলদস্যু। তিনি ১৬৯০ সালের কোন এক সময় লন্ডনের ওয়েস্টমিন্সটারে এক দরিদ্র পরিবারে জন্মগ্রহণ করেন। যুবক বয়সে তিনি চুরি করে জীবিকা নির্বাহ করতেন। লু তার যুবক বয়সেই মেসাচুয়েটস-এর বোস্টনে স্থানান্তরিত হন। ১৭১৯ সালের শেষের দিকে তার স্ত্রী, সন্তান জন্ম দিতে গিয়ে মৃত্যুবরণ করেন। এর দুই বছর পর তিনি জলদস্যু হিসেবে পরিচিত হয়ে উঠেন ও তিনি সাধারনত নিউ ইংল্যান্ড, আজোরিস এবং ক্যারিবীয় অঞ্চলে বিচরন করতেন।
এডওয়ার্ড লু একই সাথে কয়েকটি জাহাজের ক্যাপ্টেন ছিলেন, তিনি সাধারনত তিন বা চারটি জাহাজের সমন্বয়ে গঠিত ছোট একটি বহরের নেতৃত্ত দিতেন। যদিও তিনি মাত্র তিন বছর সক্রিয় ছিলেন, তবুও তিনি তার বন্দিদের হত্যার পূর্বে নির্যাতন করার জন্য তার সময়ের সবচেয়ে কুখ্যাত জলদস্যুর খেতাব অর্জন করেন। ক্যাপ্টেন লু তার এই সল্প জলদস্যুতার জীবনে তিনি ও তার জলদস্যু ক্রুরা মিলে কমপক্ষে একশত জাহাজ আটক করেছিলেন যার অধিকাংশই তিনি পুড়িয়ে দিয়েছেন। স্যার আর্থার কোনান ডয়েল এডওয়ার্ড লুকে নৃশংস ও বেপরোয়া এবং বিষ্ময়কর বিকৃত মানসিকতার অধিকারী ব্যক্তি হিসেবে বর্ণনা করেছেন। দ্য নিউ ইয়র্ক টাইমস তাকে নির্যাতনকারী ও স্পেনীয় অন্ধকার যুগের উদ্ভট মানসিকতার অধিকারী ব্যক্তিদের সাথে তুলনা করেছেন। ১৭২৪ সালের দিকে এডওয়ার্ড লু এর মৃত্যুকে ঘিরে অনেক বিতর্ক রয়েছে।
প্রারম্ভিক জীবন
চার্লস জনসনের অ্য জেনারেল হিস্টোরি অফ দ্য পাইরেটস গ্রন্থ অনুসারে এডওয়ার্ড লু ১৬৯০-এর দিকে লন্ডনের ওয়েস্টমিন্সটারে জন্মগ্রহণ করেন। বর্ণনা অনুসারে তিনি ছিলেন নিরক্ষর, ঝগড়াটে স্বভাবের ও সবসময় লোকজনের সাথে প্রতারনা করতেন। যৌবনে তিনি পকেট মারতেন ও জুয়া খেলে চরম বিশৃঙ্খলতার মধ্যে জীবন অতিবাহিত করেছেন।
তার পরিবারের অধিকাংশ সদস্য ছিল চোর। তার চেয়ে কয়েক বছরের ছোট ভাই রিচার্ড তার বন্ধুদের কাছ থেকে বাক্স চুরি করত ও পথচারীদের টুপি চুরি করত। রিচার্ড লুকে পরবর্তীতে সন্ত্রাসী কর্মকাণ্ড ও স্টেপনির একটি বাড়ি থেকে সিঁধ কেটে চুরি করার অপরাধে ১৭০৭ সালে টেবার্ণে ফাঁসিতে ঝুলানো হয়।
উপেন্দ্রনাথ ব্রহ্মচারী
স্যার উপেন্দ্রনাথ ব্রহ্মচারী (১৯ ডিসেম্বর ১৮৭৩ – ৬ ফেব্রুয়ারি ১৯৪৬) ব্রিটিশ ভারতের একজন খ্যাতনামা চিকিৎসক এবং বৈজ্ঞানিক ছিলেন। তিনি কালাজ্বরের ওষুধ ইউরিয়া স্টিবামাইন আবিষ্কার করেন।
জন্ম ও পরিবার
উপেন্দ্রনাথ ব্রহ্মচারী ডাঃ নীলমণি ব্রহ্মচারী এবং শ্রীমতি সৌরভ সুন্দরী দেবীর ঘরে বিহারের মঙ্গির জেলার জামালপুরে জন্মগ্রহণ করেন। তার জন্মের তারিখ ছিল ৭ই জুন, ১৮৭৫। তবে জানা গেছে যে ব্রহ্মচারী তার পরবর্তী জীবনে তার প্রকৃত জন্ম তারিখ ১৯ ডিসেম্বর, ১৮৭৩ উল্লেখ করেছেন। তার পিতা নীলমণি ব্রহ্মচারী ছিলেন জামালপুরে ইস্ট ইন্ডিয়া রেলওয়েজের বেতনভুক্ত চিকিৎসক। তার নিবাস ছিল হুগলির মহেশতলায়।
শিশু যৌন নির্যাতন
শিশু যৌন নির্যাতন (এছাড়াও শিশু শ্লীলতাহানির বলা হয়), এক ধরনের শিশু নির্যাতন যা একজন প্রাপ্তবয়স্ক বা তার বেশি বয়সের কিশোর ব্যবহারসমূহ মধ্যে শিশু জন্য যৌন উদ্দীপনা। শিশু যৌন নিপীড়নের মধ্যে রয়েছে একটি শিশুর সাথে যৌন ক্রিয়াকলাপে লিপ্ত হওয়া (চাইলেই বা চাপ দিয়ে, অথবা অন্য কোনো উপায়ে), অশালীন প্রকাশ (যৌনাঙ্গ, মহিলা স্তনবৃন্ত ইত্যাদি), শিশুকে সাজানো, এবং শিশু যৌন শোষণ,   শিশু পর্নোগ্রাফি তৈরিতে একটি শিশু ব্যবহার করা সহ।
আঘাত
শিশুর বয়স ও আকার এবং ব্যবহৃত শক্তির মাত্রার উপর নির্ভর করে, শিশু যৌন নির্যাতন অভ্যন্তরীণ ক্ষত এবং রক্তপাতের কারণ হতে পারে। গুরুতর ক্ষেত্রে, অভ্যন্তরীণ অঙ্গগুলির ক্ষতি হতে পারে, যা কিছু ক্ষেত্রে মৃত্যুর কারণ হতে পারে।
উপেন্দ্রনাথ ব্রহ্মচারী
শিক্ষাজীবন
স্যার আলেকজান্ডার পেডলার এবং আচার্য প্রফুল্ল চন্দ্র রায় তাকে রসায়ন বিদ্যা শিখিয়েছিলেন। ব্রহ্মচারী আচার্য রায়ের দ্বারা ব্যাপকভাবে প্রভাবিত ছিলেন। ব্রহ্মচারীও সমান অধ্যবসায়ের সাথে তার চিকিৎসা পেশা চালিয়েছিলেন। ১৮৯৯ সালে তিনি এল.এম.এস. ডিগ্রি অর্জন করেন এবং পরের বছর তিনি এম.বি. ডিগ্রি নেন। তার এম.বি. পরীক্ষায় ব্রহ্মচারী মেডিসিন এবং অস্ত্রোপচারতে প্রথম হন এবং যার জন্য সন্মানসরূপ তিনি কিছু পদক লাভ করেছিলেন। ১৯০২ সালে তিনি কলকাতা বিশ্ববিদ্যালয়ের এম.ডি. ডিগ্রি লাভ করেন। তখনকার দিনে এটি একটি বিরল পার্থক্য ছিল। এছাড়াও তিনি শারীরতত্ত্বে গবেষণার জন্য কলকাতা বিশ্ববিদ্যালয়ের পি.এইচ.ডি. ডিগ্রি লাভ করেন। তার থিসিসের শিরোনাম ছিল স্টাডিজ ইন হেমোলাইসিস (রক্তের লোহিতকণিকার ভাঙ্গণ), একটি কাজ, যা আজও লোহিত রক্তকণিকার শারীরবৃত্তীয় এবং শারীরসায়নিক বৈশিষ্ট্যগুলির উপর একটি গুরুত্বপূর্ণ কাজ হিসাবে বিবেচিত হয়। এছাড়াও তিনি কোট্‌স পদক, গ্রিফিথ পুরস্কার ও মিন্টো পদক পান।
শিশু যৌন নির্যাতন
সংক্রমণ
শিশু যৌন নির্যাতন সংক্রমণ এবং যৌন সংক্রামিত রোগের কারণ হতে পারে। পর্যাপ্ত যোনি তরলের অভাবের কারণে, শিশুর বয়স এবং আকারের উপর নির্ভর করে সংক্রমণের সম্ভাবনা বাড়তে পারে। ভ্যাজিনাইটিস এছাড়াও রিপোর্ট করা হয়েছে।
উপেন্দ্রনাথ ব্রহ্মচারী
কর্মজীবন
১৮৯৯ খ্রিষ্ঠাব্দে তিনি প্রাদেশিক স্বাস্থ্যসেবায় যোগদান করেন। প্রথমে তিনি ঢাকা মেডিকেল স্কুল (বর্তমানে ঢাকা মেডিক্যাল কলেজ) এবং পরবর্তীতে ক্যাম্পবেল মেডিক্যাল স্কুলে (বর্তমানে নীলরতন সরকার মেডিক্যাল কলেজ) চিকিৎসক হিসেবে যোগদান করেন। ১৯০৫ থেকে ১৯২৩ সাল পর্যন্ত ক্যাম্পবেল মেডিক্যাল স্কুলে ভেষজবিজ্ঞানের অধ্যাপক হিসেবে এবং ১৯২৩ থেকে ১৯২৭ খ্রিস্টাব্দ পর্যন্ত কলকাতা মেডিক্যাল কলেজে অতিরিক্ত চিকিৎসক হিসেবে কাজ করেন। ১৯২৭ খ্রিস্টাব্দে সরকারী কাজ থেকে অবসর নিয়ে কারমাইকেল মেডিক্যাল কলেজে ক্রান্তীয় ভেষজবিজ্ঞানের সাম্মানিক অধ্যাপক ও কলকাতা বিশ্ববিদ্যালয়ের প্রাণ-রসায়নের অধ্যাপক নিযুক্ত হন।
গবেষণা
১৯২০ সালে উপেন্দ্রনাথ তৈরি করেন ইউরিয়া স্টিবামাইন। ১৯২২ সালে ইন্ডিয়ান জার্নাল অফ মেডিক্যাল রিসার্চে ৮ জন কালাজ্বর রোগীকে সুস্থ করার বিবরণসহ উপেন্দ্রনাথের আবিষ্কারের কথা প্রকাশিত হয়। তিনি তার গবেষণা পত্রে ওষুধটির বিষাক্ততা সম্পর্কে আলোচনা করেন। ১৯২৩ সালের জুলাই মাসে ইন্ডিয়ান মেডিক্যাল গেজেটে ইউরিয়া স্টিবামাইন সম্পর্কে তার অভিজ্ঞতার কথা প্রকাশিত হয়। ১৯২৪ সালের এপ্রিল মাসে উপেন্দ্রনাথ আরো কিছু তথ্য প্রকাশ করেন ইন্ডিয়ান মেডিক্যাল গেজেটে। কালাজ্বর ছাড়াও উপেন্দ্রনাথ ফাইলেরিয়া, ডায়াবেটিস, কুষ্ঠ, মেনিনজাইটিস প্রভৃতি নিয়েও গবেষণা করেছিলেন। চিকিৎসা বিজ্ঞান সম্বন্ধে রচনাবলীর মধ্যে ট্রিটিজ অন কালাজ্বর বিখ্যাত।
শিশু যৌন নির্যাতন
প্রকারভেদ
শিশু যৌন নির্যাতনের মধ্যে রয়েছে বিভিন্ন ধরনের যৌন অপরাধ, যার মধ্যে রয়েছে:
উপেন্দ্রনাথ ব্রহ্মচারী
শিক্ষামূলক সংগঠন
উপেন্দ্রনাথ ইংল্যান্ডের র‌য়্যাল সোসাইটি অফ মেডিসিনের সভ্য, ইন্দোরে ভারতীয় বিজ্ঞান কংগ্রেসের (১৯৩৬) সভাপতি এবং নানা প্রতিষ্ঠানের সঙ্গে জড়িত ছিলেন। তিনি ব্রহ্মচারী রিসার্চ ইনস্টিটিউট স্থাপন করে দেশী ওষুধ প্রস্তুত করেন।
শিশু যৌন নির্যাতন
চিকিৎসা
যৌন নির্যাতনের শিকার ব্যক্তির চিকিৎসার প্রাথমিক পদ্ধতি বেশ কয়েকটি গুরুত্বপূর্ণ বিষয়ের উপর নির্ভরশীল:
উপেন্দ্রনাথ ব্রহ্মচারী
পুরস্কার ও সম্মান
কলকাতা বিশ্ববিদ্যালয় তাকে গ্রিফিথ মেমোরিয়াল পুরস্কারে সম্মানিত করেছিল। স্কুল অফ ট্রপিক্যাল মেডিসিন অ্যান্ড হাইজিন তাকে মিন্টো পদক দিয়েছিল। এশিয়াটিক সোসাইটি অফ বেঙ্গল তাকে স্যার উইলিয়াম জোনস পদকে সম্মানিত করেছিল। এছাড়াও তিনি কাইজার-ই-হিন্দ স্বর্ণপদক পেয়েছিলেন। ব্রিটিশ সরকার তাকে রায়বাহাদুর উপাধিতে ভূষিত করেছিল। ১৯৩৪ খ্রিস্টাব্দে উপেন্দ্রনাথ ব্র্‌হ্মচারী নাইট উপাধি পান। ১৯২৯ খ্রিস্টাব্দে তাকে মেডিসিনে নোবেল পুরস্কারের জন্য বিবেচনা করা হয়েছিল।
শিশু যৌন নির্যাতন
চিকিৎসা
চিকিৎসার লক্ষ্য শুধুমাত্র বর্তমান মানসিক স্বাস্থ্য সমস্যা, এবং ট্রমা সম্পর্কিত উপসর্গের চিকিৎসা করা নয়, ভবিষ্যতের রোগ প্রতিরোধ করাও।
ইতিহাস
শিশু যৌন নির্যাতন ১৯৭০-এর দশক থেকে জনসাধারণের দৃষ্টি আকর্ষণ করেছে এবং এটি সবচেয়ে উচ্চ-অপরাধমূলক অপরাধে পরিণত হয়েছে। প্রাপ্তবয়স্কদের দ্বারা শিশুদের যৌন ব্যবহার ইতিহাস জুড়ে উপস্থিত থাকলেও, প্রতিরোধে জনস্বার্থের ওঠানামা হয়েছে। প্রাথমিকভাবে, দশ বছরের কম বয়সী শিশুদের নিয়ে উদ্বেগ কেন্দ্রীভূত ছিল, কিন্তু সময়ের সাথে সাথে, ১১ থেকে ১৭ বছর বয়সী শিশুদের যৌন নির্যাতনের দিকে সমর্থনকারীরা মনোযোগ আকর্ষণ করেছেন। ১৯৩০ এর দশক পর্যন্ত, যৌন নির্যাতনের মানসিক প্রভাবের উপর জোর দেওয়া হয়নি, বরং শারীরিক ক্ষতি বা সন্তানের খ্যাতির উপর জোর দেওয়া হয়েছিল। শিশুদের যৌন নির্যাতনের বিষয়ে ব্যাপক জনসচেতনতা পশ্চিমে ১৯৭০ এর দশক পর্যন্ত ঘটেনি।
১৯৯২ সালের বাংলা চলচ্চিত্ৰের তালিকা
১৯৯২সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
কাওরাইদ রেলওয়ে স্টেশন
কাওরাইদ রেলওয়ে স্টেশন বাংলাদেশের ঢাকা বিভাগের গাজীপুর জেলার শ্রীপুর উপজেলায় অবস্থিত একটি রেলওয়ে স্টেশন।
ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে কাওরাইদ রেলওয়ে স্টেশন তৈরি করা হয়।
সম্পর্কিত নিবন্ধ
কাওরাইদ নদী
মণ
মণ এক প্রকারের পরিমাপের একক, যা ওজন পরিমাপের জন্য এক সময় বাংলায় ও ভারতীয় উপমহাদেশের বিভিন্ন স্থানে ব্যবহার করা হতো। ৪০ সের এ ১ মণ হয়। ১ মণ প্রায় ৩৭.৩২ কিলোগ্রাম এর সমান।
১ সের = ০.৯৩৩ কিলোগ্রাম (প্রায়), অথবা, ১ কিলোগ্রাম = ১.০৭১৬৯৬৫ সের (প্রায়)।
মেট্রিক পদ্ধতির প্রচলনের ফলে বাংলাদেশ ও ভারত হতে মণ এককটি প্রায় লোপ পেয়েছে, তবে এখনো কথ্য ভাষা ও গ্রামাঞ্চলে সের এর ব্যবহার রয়েছে। অসংখ্য চিরায়ত সাহিত্যে এর ব্যবহার সর্বদা থেকে যাবে।
বিরজিস কদর
বিরজিস কদর (बिरजिस क़द्र ২০ আগস্ট ১৮৪৫– ১৪ আগস্ট ১৮৯৩) ছিলেন ওয়াজেদ আলি শাহর পুত্র এবং আওধের শেষ নবাব।
সিপাহী বিদ্রোহের সময় বিরজিস কদর ব্রিটিশদের বিপক্ষে অবস্থান নিয়েছিলেন।
ব্রিটিশদের হাত থেকে বাঁচার জন্য বিরজিস কদর কাঠমান্ডুতে আশ্রয় নিয়েছিলেন। দামি রত্নের বিনিময়ে জং বাহাদুর রানা তাকে আশ্রয় দেন। কলকাতা ফেরার পূর্বে ইনি ১৮ বছর কাঠমান্ডুতে ছিলেন। তিনি একজন কবিও ছিলেন। কাঠমান্ডুতে তিনি অনেক তারাহি মাহফিল ই মুশাইরা বা কবিতা আসরের আয়োজন করেছেন। তৎকালীন লেখক খাজা নাইমউদ্দিন বাদাখশি এসব লিপিবদ্ধ করেছিলেন। ১৯৯৫ সালে অধ্যাপক আবদুর রউফ ও আদিল সরওয়ার নেপালি কাঠমান্ডু থেকে তার মজলিস ই মুশাইরা উদ্ধার করেন এবং তা নেপাল মে উর্দু শাইরি নামে প্রকাশিত হয়।
হালতুন্নবী
হালত-উন-নবী, আক্ষরিক অর্থে রাসূলের অবস্থা, হচ্ছে সিলেটি নাগরী লিপিতে রচিত একটি বিখ্যাত সিলেটি পুথি সাহিত্য। এটি সাদেক আলি কর্তৃক রচিত এবং এটাকে তার শ্রেষ্ঠ সাহিত্যকর্ম হিসেবে বিবেচনা করা হয়। ২৭৫ পৃষ্ঠার এই পুথি উনিশ শতকের মধ্যভাগে মুদ্রিত হয় যেখানে নবীর জীবন ও সময়কাল ফুটে উঠেছে। সর্বাধিক জনপ্রিয় এবং বহুল পঠিত বই হালতুন্নবী মূলত একটি জীবনী গল্প। ১৮৭০ সালে এই বইটি মুদ্রণের মধ্যদিয়ে সিলেটি নাগরী সাহিত্য মুদ্রণের যুগে প্রবেশ করেছিল। যা ইসলামিয়া প্রেস ও মুন্সী আবদুল করিমের মাধ্যমে সম্পাদিত হয়েছিল। এই পুথি সিলেটি নাগরিতে একটি শ্রেষ্ঠ সাহিত্যকর্ম হিসাবে বিবেচিত। সিলেটি সাংস্কৃতিক অনুষ্ঠান গুলোতে নাগরী পুথি কিতাব হালতুন্নবী আবৃত্তি হতেও দেখা যায়।